Document ID: /roh_data/filtered/fineweb-2-filterrobots_roh.jsonl.gz/20090

Anc adina sa regorda Marcus Levy da quest eveniment. Alura aveva el 44 onns. Cura ch’el saja vegnì al plaz da lavur a la basa da helicopters a Tavanasa haja el survegnì in telefon: A Schlans saja ina bova vegnida. El haja detg, era da quest'aura emprov jau, sch'jau pos sgular a Schlans. Quai di vesevan ins gnanc 20 meters lunsch, mo el haja alura vis il dischurden.
Ir al limit per gidar
Cura ch’i giaja per il privel da vita, giajan ins al limit per sa gidar, di il pilot da helicopters. Pir suenter l’acziun haja el dentant realisà, tge ch'era schabegià. Ed alura haja ina dunna fatg attent, ch’el saja sin l’emprima pagina en il Blick.
Per me è quai sco sch’inzatgi schess: Engraziel fitg, ti has fatg buna lavur. Ed jau turnass a far quai.
Stizzar fieus e salvar persunas
Marcus Levy sgola anc adina, uss mintgatant era cun il Superpuma. El sgola per stizzar fieus ubain era per salvar persunas.
RR actualitad 08:00